

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa – 17 de febrer 2020**

**Baqueira Beret anima el Carnestoltes amb el Ski Ral·li Fotogràfic de disfresses**

**El carnestoltes sobre esquís o snowboard a Baqueira Beret arribarà el cap de setmana del 22 i 23 de febrer amb el ja tradicional concurs de Ski Ral·li Fotogràfic. La barreja de neu i disfresses dóna com a resultat la diversió més absoluta en la qual a més es podran guanyar forfets gratuïts.**

Dissabte que ve 22 de febrer, esquiadors i snowboarders de totes les edats ompliran les pistes de l'estació de la Val d'Aran i Valls d’Àneu amb el color de les seves vestimentes més originals i sorprenents. Els ingredients de la jornada seran la neu, les disfresses i les ganes de passar-ho en gran. Per al cap de setmana, si la meteorologia ho permet, està previst obrir més de 155 km de pistes amb uns gruixos màxims en zones altes de 160 cm.

**Participar té premi**

Per a participar en el concurs, s'ha d'anar completament disfressat, trobar les 8 balises distribuïdes per tota l'estació i fotografiar-se amb elles. Una vegada realitzades les 8 fotos, els esquiadors podran dirigir-se a les oficines de Radio Aran a Baqueira 1500, on obtindran el premi d’un forfet gratuït d'un dia per a aquesta temporada. Per a inscriure's i consultar més informació: [pep.casasayas@baqueira.es](mailto:pep.casasayas@baqueira.es)

Cada vegada més, el Ral·li compta amb la participació de famílies senceres i grups d'amics com a excusa per a descobrir i gaudir de racons de l'estació que no sempre es visiten i passar una estona genial en l'alta muntanya.

**Concurs #baqueiracarnaval a xarxes socials**

Baqueira Beret també celebra el carnestoltes en els seus canals online amb el concurs a xarxes socials #baqueiracarnaval. Els participants hauran de compartir les seves fotografies a Instagram i Instagram Stories de l'estació amb l'etiqueta #baqueiracarnaval. L'equip de Baqueira triarà la millor imatge del circuit del Ral·li Fotogràfic publicada. La persona guanyadora aconseguirà dos forfets gratuïts de dos dies per a la temporada en curs.

**Festa de Carnestoltes après ski**

Però no tot acaba a pistes o en el món digital, a partir de les 16.00h del dissabte 22 al Baqueira Bar 1500 es celebrarà una festa amb música, cava, xocolata calenta i coca. Serà el moment on es realitzarà el concurs de les millors disfresses i el repartiment de premis de l'activitat.

**Agenda**

Dissabte 22 de febrer

-CARNESTOLTES BAQUEIRA - Ski Ral·li Fotogràfic

09:00h.- Vine disfressat i realitza el Ski Ral·li Fotogràfic (més info a la web)

16:00h.- Festa Carnestoltes Baqueira 1.500

-CAMPIONAT BOARDERCROSS EUSKADI

10:00h.- Inici competició en el Boardercross de Beret

**Més informació premsa:**

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

www.facebook.com/BaqueiraBeretEsqui

www.twitter.com/baqueira\_beret

@baqueira\_beret